Ҭырқәтәыла идәықәло аныҟәаҩцәа PCR атестқәа рыҟаҵара ирықәшәом. Аихқәа ишаарыцҳаз ала, аҳәамҭа аланарҵәеит Ҭырқәтәыла Аҩнуҵҟатәи аусқәа рминистрра.
“Акоронавирус апандемиа аҭагылазаашьа ҭҵааны, рашәара 1 инаркны атәыла иарбанзаалак аҳәаатә пунктқәа рхысраан аҵыхәтәантәи 72 сааҭ рыҩнуҵҟала иҟаҵоу PCR атест иҵоурам аҭак змоу ма аҵыхәтәантәи 24 саакҭ рыҩнуҵҟала иҟаҵоу антиген-атест лас иҵоурам аҭак аарԥшра аҭахым”, – иануп аминистрра аланарҵәаз аинформациа аҿы.
Иара убас, лаҵара 29 рзы Ҭырқәтәыла анапхгара рыӡбамҭа инақәыршәаны, атәыла аҵакырадгьыл аҿы асабрадақәа ныҟәгатәым.